Referat fra styremøte 25.01.2019.

Tilstede: Heidi, Trude, Erika, Nina, Jonny, Kristine.

1/19: Referat fra forrige styremøte godkjent.

17/18: Dommerkomiteen

Det har vært noe diskusjon om dommerkomiteens oppgaver og sammensetning, og Åse som leder har følt at hun blir mye alene om arbeidsoppgavene.

Arbeidsoppgavene er å komme med forslag på dommere til styret og andre arrangører. Disse vil formelt ta beslutning om hvilke dommere man skal gjøre avtale med.

Styret utnevner dommerkomite.

Til ny dommerkomite utnevner styret Aase, Arne og Patrick Oware.

2/19: Dogs4all.

Styret tar sikte på å arrangere stand også i 2019. Kristine har kontakt med arrangør og er kontaktperson sammen med Jonny.

3/19 StorCert.

Oppsett med fordeling av arrangementer ble diskutert 16. desember 2016, og styret henviser til referat fra dette styremøtet .

Priser på utstillinger. NKK har gått opp til 415 kr og 6 ukers frister. Styret menerdet er riktig at dalmatinerklubben fortsetter med gammel pris og 4 ukers påmeldingsfrist for dette året og vurderer i forhold til andre klubber på et senere tidspunkt.

4/19. Dalmatinernytt.

Det har kommet en del reaksjoner på vedtaket om å gå over til digitalt format. Uansett format må man ha noe ny programvare og styret beslutter at redaktøren ordner de programvareoppdateringer som er nødvendig.

5/19. Rosetter til utstilling.

Klubben har en beholdning på 1461 rosetter noe ujevnt fordelt på type.Det ble brukt 710 rosetter på en dag i Letohallen i 2018. I 2019 vil det bli utstilling over 2 dager og klubben bestiller rosetter til dette. Man sitter med 2 typer rosetter og man beslutter å tilby de gamle enkle til en rimelig pris i stedet for kassering.

6/19: Årsmøte.

Årsmøtet holdes på Renskaug

Nina ordner annonsering og Jonny tar imot betaling og påmeldinger til middag.

8/19: Valpehåndbok

Erika sier at den er straks ferdig. Litt korrekturlesing og så skal den sendes til trykking. Den skal også ligge på hjemmesiden vår.

9/19: Fra avlsrådet

Fellesmøte med styret og avlsrådet forsøker vi å få til i mars. Heidi gjør avtale.

11/19: Logo.

Logoen har vært svært lite egnet til digital bruk, samtidig som styret synes den er veldig fin. Nina tar ansvar for å få tegnet den på nytt slik at vi kan bruke den greit overalt.

12/19 Aktivitetsplan

Styret forsøker å få satt opp aktivitetsplan og tar opp dette på neste styremøte

Referent: Jonny Moldestad